Amerikkalainen Bitcoin-sijoittaja rakennutti thaimaalaisen tyttöystävänsä kanssa talon keskelle merta 20-metrisen tolpan nokkaan. Teosta sikisi sakea soppa.

Virtuaalivaluutta Bitcoineihin sijoittamalla rikastunut Chad Elwartowski rakennutti thaimaalaisen tyttöystävänsä Nadia Supranee Thepdetin kanssa unelmiensa talon, mikä voi pahimmassa tapauksessa jäädä heidän viimeiseksi teokseen.

Rakennettu talo ei ole aivan tyypillinen. Se sijaitsee 20-metrisen tolpan nokassa keskellä merta noin 19 kilometrin etäisyydellä turistien suosimasta Phuketin saaresta Etelä-Thaimaassa.

CNN:n mukaan erikoisen talon rakennuttanut pariskunta kuuluu niin sanottuun ”seasteading” -liikkeeseen, jonka ajatuksena on asuinyhteisöjen perustaminen merialueille valtioiden kontrolloinnin ulottumattomiin. Rakennetun talon oli määrä olla lähtölaukaus tällaisen yhteisön perustamiseksi Phuketin edustalle.

CNN:n mukaan Elwartowski on mainostanut hanketta sosiaalisessa mediassa kertomalla muun muassa, ettei sijaitse minkään valtion alueella eikä näin olleen kuulu minkään yksittäisen valtion lainsäädännön alaisuuteen.

Thaimaa ei ole sulattanut Elwartowskin väitettä, vaan katsoo hankkeen uhkaavan valtion suvereniteettia. Viranomaisten mukaan tolpannokkaan rakennettu asumus sijaitsee Thaimaan aluevesillä, loukkaa Thaimaan suvereniteettia ja on uhka kansalliselle turvallisuudelle.

Pariskuntaa voi odottaa pitkä vankeusrangaistus, tai pahimmillaan jopa kuolemantuomio.

Thaimaan laivasto on hälytetty paikalle ”ratkaisemaan ongelma”. CNN:n mukaan pariskunta on joutunut pakenemaan erikoisesta asumuksestaan sen jälkeen kun thaiviranomaiset peruivat Elwartowskin viisumin.

” Onpa se siellä tai ei, niin sillä ei ole minulle väliä. Olen enemmän huolissani Nadiasta, jota ollaan ajamassa kotimaastaan ja eroon perheestään.

Thaimaan laivasto on hälytetty paikalle ”ratkaisemaan ongelma”.­

Pariskunnan olinpaikka on tuntematon. Tiistaina Elwartowski kuitenkin kirjoitti Facebookissa pariskunnan olevan kunnossa. Talonsa kohtalosta heillä ei tuolloin ollut tietoa.

– Onpa se siellä tai ei, niin sillä ei ole minulle väliä. Olen enemmän huolissani Nadiasta, jota ollaan ajamassa kotimaastaan ja eroon perheestään. Hänen poikansa on huolestunut. Toivon, että perhe voi yhdistyä pian.

Talon rakentanut yritys, Ocean Builders, on sanonut rakennuksen sijaitsevan kansainvälisillä vesillä. Samasta syystä yritys on kritisoinut Thaimaata historiallisen hankkeen jarruttamisesta. Alueelle, jolle Elwartowski ja Thepdet rakennuttivat talonsa, oli määrä rakentaa kaikkiaan 20 seasted-asumuksen kokonaisuus.